《湖山谒桓简公祠》
清代·洪饴孙

内史勋名恨未终，荒祠间访赏溪东。封疆独际艰难日，俎豆犹思捍御功。

再世公卿惭长吏，百年忠义惜家风。枋头兰石兵俱败，书法阳秋自不同。

作者简介：（1773—1816）清江苏阳湖人，字孟慈，又字祐甫。洪亮吉子。嘉庆三年举人。官湖北东湖县知县。博览群籍，锐于思辨。有《补三国职官表》、《补续汉艺文志》、《毗陵艺文志》、《世本辑补》、《青埵山人诗》等。